open-index/open-wikipedia-markdown huggingface dataset:
John Cusack

**John Paul Cusack** (* 28. Juni 1966 in Evanston, Illinois) is en US-amerikaanschen Schauspeler, Filmproduzent un Dreihbookschriever. Sien Vadder Richard „Dick“ Cusack, as ok sien Broder un Süsters Ann, Bill, Joan un Susie weern oder sünd ok Schauspelers.

## Leven un Wark
Cusack hett al in sien Kindheit mit de Schauspeleree anfungen un hett al as Grundschöler den *Piven Theatre Workshop* in Chicago besöcht, de vun de Öllern vun sien Fründ Jeremy Piven grünnt weer. Mit twölf Johren stünn he al in en Theaterstück op de Bühne, hett „voice-overs“ för Warfspots maakt un weer in kommerzielle Spots to sehn. 1983 hett Cusack to’n eersten mol in en grötteren Hollywood-Produkschoon speelt, neemlich in de Film *Class*. Vun doran weer Cusack regelmatig in Filmen to sehn, de vör allen de jüngeren Tokiekers ansnacken schülln. Mit Filmen as *The Sure Thing* (1985) un *Say Anything…* (1989) is he to’n Teenager-Star worrn.

Blangen sien Kinoprodukschonen weer Cusack ok noch an annere Projekten bedeeligt. 1988 hett he in Chicago de Theatergrupp „The New Criminals“ grünnt, för de he verschedene Shows produzeert hett un ok Speelbaas weer. Butendem hett he en Produkschoonsfirma ünner den Naam „New Crime Productions“, de ünner annern de Krimikummedie *Grosse Pointe Blank* produzeert hett, för den Cusack ok an’t Dreihbook mitschreven hett. Dör dissen Film kreeg sien Loopbahn en lichte Wenn. As he kort later ok en Rull in den Actionfilm *Con Air* speelt hett, is he ok in Europa bekannter worrn. Dorna hett he Rullen in vele bekannte Filmen an de Siet vun vele naamhafte Stars hatt.

Faken speelt he Anti-Helden in junge Johren oder in de Johren kamen, un hett dorbi all en gröttere Utwahl vun Figuren mit verschedene Charakters dorstellt. In de Filmen arbeit he faken ok mit sien Verwandschop tosamen – vör allen mit sien Süster Joan, mit de he all in acht Filmen tohopen speelt hett – as ok mit sien Sandkastenfründ Piven. Befrünnt is he ok mit Tim Robbins, mit den he ok al in söss Filmen tosamen speelt hett. 

In verleden Tieten weer Cusack mit verschedene Fronslüüd verbannelt, so mit Minnie Driver, Alison Eastwood, Claire Forlani un Neve Campbell. 

## Filmrullen (Utwahl)

## Utteken
Cusack sien Spood wiest sik in sien Filmpriesen. He weer bit hüüt (Stand: Mai 2012) för sössteihnmol för bekannte Priesen vörslahn. Wunnen hett he dree dorvun:
* 1990: den *[[CFCA Award]]* in de Kategorie *Meistverspreken Dorsteller* för *Say Anything…*
* 1998: den *[[Blockbuster Entertainment Award]]* in de Kategorie *Best Nevendorsteller – Action/Aventüer* för *Con Air*
* 2000: den *Commitment to Chicago Award* tosamen mit sien Öllern un sien Süsters un sien Broder

## Weblenken

*
Disraeli

**Disraeli** betekent

* *[[Disraeli (Film)|Disraeli]]*, Filmbiografie ut dat Johr 1929.

**Disraeli** is de Familiennaam von

* Benjamin Disraeli (1804–1881), brietschen Earl, Schriever un Premierminister,
* Isaak D’Israeli (1766–1848), engelschen Schriever un Literaturhistoriker.
Michele Dancelli

**Michele Dancelli** (* 8. Mai 1942 in Castenedolo, Provinz Brescia; † 18. Dezember 2025) weer en italieensch Radrennfohrer. 

Dancelli sien Profi-Karriere gung van 1963 bit 1974. 

He weer en Allrounder, dat heet, he kunn good Rundfohrten fohren, weer aber ok bi Eendagsrennen spoodriek. So kunn he elf Deelstrecken vun den Giro d’Italia un een bi de Tour de France winnen. Bi den *Giro* droog he 14 Daag lang dat Maglia Rosa un kunn de Rundfohrt 1970 up Platz 4 to Enn' bringen. Buterdem wunn he ok noch die Rennen Mailand–San Remo un La Flèche Wallonne. 

## Wat he schafft hett
* Landsmeesterschap: 1963 (Amateure) 1965 u. 1966 (as Profi)
* Tour de France: 1969 8. Deelstreck (Deel 2)
* Giro d’Italia: 1964: 2. Deelstreck; 1965: 1. u. 5. Deelstreck; 1967: 3. un 15. Deelstreck; 1968:  18. Deelstreck; 1969: 9. Deelstreck; 1970: 11., 13., 14. & 18. Deelstreck
* Mailand–San Remo: 1970
* La Flèche Wallonne: 1966

## Teams
* 1963-1966 Molteni
* 1967 Vitadello
* 1968 Pepsi Cola
* 1969-1970 Molteni
* 1971-1973 Scic
* 1974 Dreherforte
* (1976 G.B.C.-TV Color)

## Weblenken
* http://www.radsportseiten.net/coureurfiche.php?coureurid=2574 Michele Dancelli in de Datenbank vun Radsportseiten.net]
* Michele Dancelli in de Datenbank vun de Tour de France (engelsch)
Giro dell’Emilia

De **Giro dell’Emilia** is en italieensch Radrennen.

De Giro dell’Emilia is en Eendagsrennen, dat siet 2005 to de UCI Europe Tour tellt un in de hööchste Kategorie 1.HC instuuft is. Dat Rennen wurr 1909 to'n eersten Mal utdragen un find siet dem meest in jedes Johr in' Oktober statt. De Kurs geiht rund um de Stadt Bologna in de Region Emilia-Romagna. Rekordsieger is de Italiener Costante Girardengo, de den Giro dell’Emilia fiev Mal wunnen hett. As eenzig düütsch Fohrer hett Jan Ullrich 2001 dat Rennen wunnen. 

## Sieger

## Weblenken
* Offiziell Websteed vun de Bedriever
Berliner Stadtslott

Dat **Berliner Slott**, hüdigendags ok **Berliner Stadtslott** nömmt, weer de Hööftresidenz (Winterresidenz) vun de Markgreven un Kurförsten vun Brannenborg, later de Seet vun de Könige in oder vun Preußen un vun den Düütschen Kaiser. Dat hett up de Spreeinsel in den hüdigen Oortsdeel Berlin-Mitte vun Berlin stahn. 

Vun de Novemberrevolution vun 1918 af an is dat Slott as Museum bruukt wurrn, wieldes allerhand allerhand annere Inrichtungen dor Deele vun hüürt harrn, as de Kaiser-Willem-Sellschop un de Nootgemeenschop vun de düütsche Wetenschop. In'n Tweeten Weltkrieg hett dat Bowark duchtig wat afkregen. Man toeerst is dat for Utstellungen fudderhen bruukt wurrn. 1950 hett Walter Ulbricht beslaten, dat Slott scholl in'e Luft jaagt weern un an de Stäe scholl en groten Platz to'n Upmarscheern hen. Ulbricht weer dortieds Generalsekretär vun dat ZK vun de SED. Dat is denn ok vun'n 7. September bit to'n 30. Dezember so umsett wurrn. 1959 is denn ok noch dat lüttje Slott in'n Monbijoupark afreten wurrn, wat nich wiet weg weer. Vun 1973 bit 1976 is up den Grund vun dat Slott de Palast vun de Republiek boot wurrn, de midderwielen (2006-2008 ok al afreten wurrn is. 

2007 hefft de Düütsche Bundsdag un dat Land Berlin beslaten, vun 2010 af an scholl dat Berliner Stadtslott wedder upboot weern. Man in'n Juni 2010 is denn afmaakt wurrn, in'n Tosamenhang mit den Willen, bi'n Bundshuusholt to sparen, scholl dat eerst 2014 mit den Bo losgahn. Vun dat Bundsboministerium is an'n 23. November 2010 en neen Plaan vorstellt wurrn, de dor up to will, dat dat Slott bit 2019 wedder steiht. Midderwielen (März 2020) sütt dat so ut, datt dat Humboldt-Forum in'n September 2020 feerdig ween schall. 

Dat Bowark steiht just up den Grund un is just so groot as dat ole Slott. An dree Sieten an de Butensiet un ok an de Binnensiet schöllt de olen Fassaden namaakt weern, eene Siet sütt anners ut, as dat fröher mol weer. Heten schall dat Ganze denn *[[Humboldt-Forum]]*. Deele schöllt for de Bökeree vun de Humboldt-Universität to Berlin bruukt weern, man dor schall dat ok Utstellungen vun de Stiftung Kulturbesitt Preußen in geven. 

## Belege


## Weblenken

* Spendenstand zum Wiederaufbau
* Wissenschaftliche Dienste des Deutschen Bundestages: Die Sprengung des Berliner Stadtschlosses (PDF; 60&nbsp;kB)
* Gesellschaft Berliner Schloss e.&nbsp;V.
* Förderverein Berliner Schloss e.&nbsp;V.
* Baustellenfotos, Visualisierungen und historische Ansichten des Berliner Stadtschlosses
* Stiftung Berliner Schloss – Humboldtforum
* Nina Apin: ''Die Locken des Preußenlöwen.'' Bericht über die Schlossbauhütte in Spandau. *taz.de*, 22. Oktober 2011.
* Webcams: Hochauflösende Bilder der Baustelle des Berliner Stadtschlosses aus verschiedenen Ansichten
Norbert Koof

**Norbert Koof** (* 13. September 1955) is en ehmalger düütsch Springrieder un nu Ünnernehmer. 

## Leven
In de 1980er un 90er Johren fier he beachtlich sportliche Erfolge. De Hööchpunkt vun sien Karriere weer de Gewinn vun de Eenzelweltmeesterschap 1982 in Dublin up den Fuchswallach *Fire*. Mit dormals 26 Johren weer Norbert Koof de jüngste Eenzelweltmeester in' Springrieden vun all Tieden. 

Bi en Trainingsunfall in' Februar 1994 hett he sück den Rüggwirbel stuukt un is sietdem up en Rullstohl anwiest. De Verletzung für to en beroplich Neeorienteeren un he hett sien Riedanlaag to en Utbillenszentrum för Rieder un Peer utbaut. He tücht, traineert un verköfft dor vör allen jung Peer. Up dissen Hoff befind sück siet 2006 de Polizei-Landsriederstaffel NRW.

Norbert Koof leevt tosommen mit sien Dochter in Willich. 

## Wat he schafft hett
* Weltmeesterschap
** 1982 in Dublin: Sülvermedaille Mannschap (tosommen mit Paul Schockemöhle, Peter Luther un Gerd Wiltfang) , Goldmedaille Eenzel up *Fire 2*
* Europameesterschap:
** 1981 in München: Goldmedaille Mannschap up *Fire 2*
* wiedere:
** dreemalig Rhiensch Meester

## Weblenken
* Bericht över sien Unfall in dat Johr 1996
* DNB-Katalog
Edi Federer

**Eduard „Edi“ Federer** (* 20. Februar 1955 in Mühlbach am Hochkönig; † 30. Mai 2012 in Pfarrwerfen) weer en öösterrieksch Skispringer un  Manager.

Federer sien Karriere fung bi dat FIS-Springen an’ 3. Januar 1971 in Innsbruck an. He hett den Wettkamp up de Bergiselschanze dormals up den 73. Platz afslooten. Nahdem he an’ 6. Januar vun dat glieker Johr in Bischofshofen ok blots up Platz 64 springen dee, nehm he en internatschonal Pause vun dree Johren un is eerst weer to de Veerschanzentournee 1974 antreden. 

Bi de Veerschanzentournee 1974/75 reck he mit 874 Punkten den 2. Rang in de Gesamtwertung. Dat weer sein eenzig groot Spood. He kunn dorbi mit sien tweeten Platz bi dat Springen an’ 3. Januar 1975 in Innsbruck eerstmals un ok to’n eenzigen Mal in sien Loopbahn bi en Eenzelspringen up dat Podium kommen. 

Nah sien aktiv Karriere hett he en Sportmanagement-Ünnernehmen grünnd un weer van 1992 bit to de sien Rückträe vun dat Skispringen 2003 de Manager vun Andreas Goldberger. Dornah hett he as Manager dat poolsche Skisprungteam betrüet un weer de persönlich Manager vun Adam Małysz un Thomas Morgenstern, bevör he sück 2010 upgrund vun en Nerven-Erkrankung torüchtruck, an de he denn in’ Mai 2012 storven is.

## Enkeld Nahwiesen


## Weblenken
* Statistik up de FIS-Websteed
Underworld

**Underworld** (eng.: „Ünnerwelt“) betekent

* *[[Underworld (1927)|Underworld]]*, US-amerikaanschen Stummfilm ut dat Johr 1927,
* *[[Underworld (1937)|Underworld]]*, US-amerikaanschen Speelfilm ut dat Johr 1937,
* *[[Underworld (1985)|Underworld]]*, brietschen Horrorfilm ut dat Johr 1985,
* *[[Underworld (1996)|Underworld]]*, US-amerikaansche Actionkummedie ut dat Johr 1996,
* *[[Underworld (2003)|Underworld]]*, US-amerikaanschen Horrorfilm ut dat Johr 2003,
* **', de tweete Deel dorto ut dat Johr 2006,
* **', de drüdde Deel ut dat Johr 2009,
* **, de veerte Deel ut dat Johr 2012,
* *[[Underworld (Roman)|Underworld]]*, Roman vun Don DeLillo ut dat Johr 1997,
* Underworld, brietsche Musikgrupp,
* *[[Ultima Underworld]]*, Reeg vun Reeknerspelen.
Granst

**Granst** () is en Dörp in de Gemeen Sürsen in’n Landkreis Rodenborg, Neddersassen.

## Geografie

Granst liggt op de Geest an dat rechte Över von de Oost. Op de anner Sied Oost liggt dat Huvenhoopsmoor.

De Naveröörd sünd Sürsen in’n Noordoosten, Seedörp, Godenst un Laamst in’n Süüdoosten, Rockst un Rhaar in’n Süüdwesten, Glinst in’n Westen un Augussendorp un Ochenhusen in’n Noordwesten.

## Historie

Een Kilometer westen von Granst liggt en Grupp Hünengräver. Fröher weren dat 16 Stück, vondaag sünd dor man noch veer von nableven.

In’n Eersten Weltkrieg sünd negen Soldaten ut Granst fullen oder vermisst.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Sürsen in’n Kanton Sürsen höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Sürsen in’n Kanton Zeven.

De Oort weer vör 1859 in de Böörd Sürsen von dat Amt Zeven un denn von 1859 bet 1885 in dat Amt Bremervöör. Von 1885 bet 1977 weer Granst Deel von’n Kreis Bremervöör, de 1977 mit’n Landkreis Rodenborg tohoopgahn is.

Granst weer fröher en egenstännige Gemeen. De Gemeen Granst weer von 1965 bet 1974 Maat von de Samtgemeen Sürsen. Granst is mit de Gemeenreforn in Neddersassen an’n 1. März 1974 Deel von de Gemeen Sürsen worrn. Dorbi is de ole Samtgemeen Sürsen oplööst un de ne’e un gröttere Samtgemeen Sürsen billt worrn, to de de Oort sietdem tohöört.

### Inwahnertall

### Religion

Granst is evangeelsch-luthersch präägt un höört to dat Kaspel von de Lamberti-Kark in Sürsen.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Kultur

En Denkmaal för de Fullenen ut de twee Weltkrieg’ steiht in Sürsen bi de Kark.

## Weertschop un Infrastruktur

De Freewillige Füürwehr Granst is 2008 oplööst worrn, von wegen, dat de Füürwehr nich mehr noog Lüüd harr un ok keen Brandmeester mehr finnen kunn. De Füürwehr von Sürsen is nu för Granst mit tostännig.

### Verkehr

Granst liggt an de Kreisstraat 119, de in’n Noordoosten na Sürsen un an de Bundsstraat 71 ran löppt un in’n Süüdwesten na Rocks un Rhaar an de Landsstraat 122 geiht. Lüttjere Straten gifft dat ans na Laamst (K&nbsp;147) un Seedörp.

De nächste Autobahn is de Autobahn 1 (Afsnidd Hamborg–Bremen). De Opfohrt 48 Elsdörp liggt so 21 Kilometer in’n Süüdoosten von Granst an de L&nbsp;131.

De nächsten Bahnhööv sünd de Bahnhoff Bremervöör un de Bahnhoff Heesdörp an de Bahnlien Buxthu-Bremerhoben, de wat över teihn Kilometer in’n Noorden liggt.

## Footnoten
Granstedt

**Granstedt** is de hoochdüütsche Naam von

* Granst, Oort in de Gemeen Sürsen in’n Landkreis Rodenborg, Neddersassen,
* Granstä, Oort in de Gemeen Clenz in’n Landkreis Lüchow-Dannenbarg, Neddersassen.

**Granstedt** is de Familiennaam von

* Anders Fredrik Granstedt (1800–1849), finnschen Architekt,
* Anette Granstedt (* 1968), sweedsche Orienteerlöpersche,
* Daniel Granstedt, sweedschen Musiker,
* Greta Granstedt (1907–1987), US-amerikaansche Schauspelerin,
* Kerstin Granstedt (* 1935), sweedsche Orienteerlöpersche,
* Pär Granstedt (* 1945), sweedschen Politiker.
Grans

**Grans** betekent

* Grans, Oort in de Gemeen Sürsen in’n Landkreis Rodenborg, Neddersassen,
* Grans, Gemeen in dat Département Bouches-du-Rhône, Frankriek,
* Grans, bayerische Eddelfamilie.

**Grans** is de Familiennaam von

* Agnes Grans (1828–?), düütsche Schauspelerin,
* Camillo Grans (1856–na 1902), düütschen Schauspeler,
* Heinrich Grans (1822–1893), düütschen Schauspeler un Schriever,
* Louise Grans (1862–na 1902), düütsche Schauspelerin.

Kiek ok bi: Granz, Grantz, Crans.
Rockst

**Rockst** () is en Dörp in de Gemeen Oostereis in’n Landkreis Rodenborg, Neddersassen.

## Geografie

Rockst liggt op de Geest an dat linke Över von de Oost. In’n Noordwesten liggt dat Huvenhoopsmoor un in’n Süüdoosten hett de Rummeldeisbeek sien Born.

De Naveröörd sünd Granst un Laamst in’n Noordoosten, Eitzmöhlen un Godenst in’n Oosten, Oostereis in’n Süden, Rohreis in’n Süüdwesten un Rhaar in’n Westen.

## Historie

Rockst kummt 1153 as *Rocstede* toeerst in de Oorkunnen vör, as de Veernsche Bischop Harm von Veern de Teegd von Annerlingen un Rockst an de Doomgeistlichkeit von Veern schunken hett.

In’n Eersten Weltkrieg sünd söven Soldaten ut Rockst fullen oder vermisst.

### Verwaltungsgeschicht

De Oort hett vör 1885 to de Böörd Sürsen in dat Amt Zeven tohöört. Na 1885 weer dat in’n Kreis Zeven un na 1932 in’n Kreis Bremervöör. 1977 is dat Deel von’n Landkreis Rodenborg worrn.

1859 schull de Oort mit de ganze Böörd Sürsen in dat Amt Bremervöör wesseln, aver Rockst is dör en Verordnung von’n 22. Juni 1859 doch wedder in dat Amt Zeven trüggwesselt.

Rockst is 1974 Deel von de Gemeen Oostereis worrn. De Gemeen Rockst weer von 1965 bet 1974 Deel von de Samtgemeen Sürsen. De is 1974 oplööst worrn un dor is de ne’e un gröttere Samtgemeen Sürsen billt worrn, to de de Oort sietdem tohöört.

### Inwahnertall

### Religion

Rockst is evangeelsch-luthersch präägt un höört to dat Kaspel von de Lamberti-Kark in Sürsen.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Kultur

En Denkmaal för de Fullenen ut de twee Weltkrieg’ steiht in Sürsen bi de Kark.

### Verenen

De Schüttenvereen Rockst is 1930 grünnt worrn un fiert sien Schüttenfest an dat drüdde Wekenenn in’n Juni. De Freewillige Füürwehr is 1950 grünnt worrn.

## Infrastruktur

### Verkehr

Rockst liggt an de Kreisstraat 119, de in’n Westen na Rhaar un an de Landsstraat 122 ran löppt un in’n Noordoosten över Granst na Sürsen un an de Bundsstraat 71 ran geiht. In’n Oosten geiht de K&nbsp;143 över Godenst na Zeven un in’n Süden de K&nbsp;137 na Oostereis.

De nächsten Bahnhööv sünd de Bahnhoff Bremervöör un de Bahnhoff Heesdörp an de Bahnlien Bremerhoben–Buxthu, de wat över 15 Kilometer in’n Noorden liggen doot.

## Literatur

* Johann Gerdts, Berthold Cordes: *Rockstedt – Ein kleines Dorf an der Oste*, Gemeen Oostereis 2001
* Berthold Cordes, Johann Gerdts: *850 Jahre Rockstedt.* Gemeen Oostereis 2003
* Berthold Cordes: *Festschrift 50 Jahre Freiwillige Feuerwehr Rockstedt (1950–2000).* Freewillige Füürwehr Rockst 2000

## Footnoten
Düütschen Kaiser

**Düütschen Kaiser** weer de offizielle Titel vun dat Staatshööft vun dat Düütsche Riek vun 1871 bit 1918. De dree Mannslüde, de düssen Titel kregen hefft, sünd de Könige vun Preußen ween. Dat weern Kaiser Willem I., Frederik III. un Willem II.. De Titel *Düütschen Kaiser* weer utlehnt vun de Herrschers vun dat Hillge Röömsche Riek, dat 1806 unnergahn weer. De ehren offiziellen Titel weer *[[Röömsch-düütschen König|Röömschen König]]* oder *[[Röömsch-düütschen Kaiser|Röömschen Kaiser]]* ween. 

Nadem de süüddüütschen Länner in Tosamenhang mit den Düütsch-Franzööschen Krieg 1871 Liddmaten vun den Noorddüütschen Bund wurrn weern, hett düsse Bund den neen Naam *[[Düütsch Riek]]* kregen. Togliek is in den Artikel 11 vun Bismarck sien Rieksverfaten fastleggt wurrn, dat Bundspräsidium (dat Amt vun den Vörsitter in'n Bund), stunn vun nu af an den König vun Preußen to, vunwegen dat he de mächtigste mank de Försten in den Bund weer. Düt Amt scholl em unner den Naam *Düütschen Kaiser* tostahn.
Grafel (Gemeen Annerlingen)

**Grafel** is en Dörp in de Gemeen Annerlingen in’n Landkreis Rodenborg, Neddersassen. De lüttjeren Öörd Mojenhoop, Winnerswohl un Sprakel warrt ok mit to Grafel tellt.

## Geografie

Grafel liggt op de Zevener Geest so bi een Kilometer af von’n Beek Twiest.

De Naveröörd sünd Fehrenbrook in’n Noorden, Winnerswoold in’n Noordoosten, Kohlenhusen in’n Oosten, Wens un Viehbrook in’n Süüdoosten, Annerlingen in’n Süüdwesten un Ohrel in’n Noordwesten.

## Historie

In’n Eersten Weltkrieg sünd acht Soldaten ut Grafel fullen oder vermisst.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Annerlingen in’n Kanton Sürsen höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Sürsen in’n Kanton Zeven.

De Oort hett vör 1859 to de Böörd Sürsen von dat Amt Zeven tohöört. Mit de Verwaltungsreform von 1859 in dat Königriek Hannover is de Böörd Sürsen denn an dat Amt Bremervöör wesselt. Na 1885 weer dat in’n Kreis Bremervöör. 1977 is de Oort Deel von’n Landkreis Rodenborg worrn.

1968 hett sik Fehrenbrook de Gemeen Grafel anslaten. De Gemeen Grafel is mit de Gemeenreform in Neddersassen an’n 1. März 1974 Deel von de Gemeen Annerlingen worrn. De noch egenstännige Gemeen weer von 1965 bet 1974 Deel von de Samtgemeen Sürsen. De is 1974 oplööst worrn un dor is de ne’e un gröttere Samtgemeen Sürsen billt worrn, to de de Oort sietdem tohöört.

### Inwahnertall

: * tohoop mit Winnerswohl un Mojenhoop

### Religion

Grafel is evangeelsch-luthersch präägt un höört to dat Kaspel von de Lamberti-Kark in Sürsen.

En egen Karkhoff hett Grafel an dat Enn von dat 19. Johrhunnert kregen. Hinnerk Borcher, de an’n 11. Mai 1894 begraven worrn is, weer wohrschienlich de eerste, de op den ne’en Karkhoff to liggen keem.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Kultur

En Denkmaal för de Fullenen ut de twee Weltkrieg’ steiht in Sürsen bi de Kark.

## Weertschop un Infrastruktur

De Freewillige Füürwehr is 1952 grünnt worrn.

### Verkehr

Grafel liggt an de Kreisstraat 109, de in’n Süüdwesten na Annerlingen löppt un in’n Noordoosten na Fehrenbrook un Farm. Ans gifft dat lüttjere Straten na Ohrel un Winnerswoold.

De nächste Autobahn is de Autobahn 1 (Afsnidd Hamborg–Bremen). De Opfohrt 48 Elsdörp liggt so 22 Kilometer in’n Süden von Grafel an de L&nbsp;131.

De nächste Bahnhoff is de Bahnhoff Kutenhult an de Bahnlien Bremerhoben–Buxthu, de so bi teihn Kilometer in’n Noorden liggt.

### Scholen

Dat eerste Schoolhuus hett Grafel 1850 kregen. De Volksschool hett denn so 100 Johr later wedder dichtmaakt.

## Literatur

* Dieter Borchers: *Dorfchronik der Dörfer Grafel, Fehrenbruch, Winderswohlde, Mojenhop, Sprakel.* 2002

## Footnoten
Staatshööft

En **Staatshööft** is de Person, de dat hööchste Amt in en Staat hett. He steiht for den Staat na buten un binnen in un is na dat Völkerrecht normolerwiese vullmächtigen Vertreder vun sien Land. Mit siene Unnerschrift sett he formal de Lüde in, de to en Staatsamt beropen wurrn sünd. Ok Gesette weert güllig, wenn he ehr gellen lett dör sien Unnerschrift. In Düütschland is in'n Momang Joachim Gauck as düütschen Bundspräsident dat Staatshööft. 

In en Monarkie warrt dat Staatshööft dör Arv un Throonfolg bestimmt. Dor gifft dat allerhand Titels bi, as Kaiser, König oder Prinz. En Reeg vun Monarkien, as Malaysia wählt ehren Monarken for de Tied vun 5 Johre ut all de Sultans vun de Deelstaten. In Republieken warrt dat Staatshööft normolerwiese wählt, mag ween, direktemang dör de Wählers oder dör en Volksvertreden. De Titel heet denn tomeist Präsident. Neven dat franzöösche un US-amerikaansche Modell mit bannig mächtige Präsidenten, gifft dat ok annere Systeme, as in Düütschland, wo de Präsident meist man blot zeremonielle Upgaven hett, oder as in de Swiez, wo elk Johr en anner Liddmaat vun de Regeerung de Upgaven vun dat Staatshööft overnehmen deit un wo de ganze Bundsraat as Staatshööft ankeken weern kann. In en poor kommunistische Länner, as in Kuba un de vörmolige DDR weert de Upgaven vun dat Staatshööft utöövt dör den Vörsitter vun den Staatsraat. Bovenhen weer in en Reeg vun kommunistische Länner de hööchste Volksvertreden formell dat hööchste Organ in den Staat, so dat de Vörsitter vun dat Parlament as Staatshööft ankeken wurrn is. 

In en Reeg vun Länner, as in de USA, is dat Staatshööft togliek Baas vun de Regeerung, In Düütschland is dat ganz anners, dor hett de Bundskanzlersche dat Seggen in de Regeerung. En tämlich eenmolige Position hett dat Staatshööft in de Nedderlannen, wo de König na dat Grundgesett Hööft vun de Regeerung is, man düsse Upgaven utöövt weert vun den Ministerpräsident. 

De Prins Grootmeester vun den Souveränen Orden vun Sant Johann vun Jerusalem un Malta (de Malteserorden) hett den Rang vun en Staatshööft, ofschoonst de Orden gor keen Land mehr to regeren hett. De Orden warrt liekers vun allerhand Staten as en sülvstännigen Staat ankeken. 

## List vun Staatshööften
* Diktater
* Emir
* Groothartog
* Hartog
* Kaiser
* Kanzler
* Khan
* König
* Landvoogt
* Monark
* Paavst
* Pharao
* Präsident
* Prinz
* Regent
* Schah
* Sultan
* Zar
* Vörsitter vun den Staatsraat
Gemeen Mittelsnohn

**Mittelsnohn** is en Gemeen in de Samtgemeen Loomst in'n Landkreis Cuxhoben in Neddersassen mit .

## Geografie

De Navergemenen sünd Wingst in’n Noorden, Hemmoor in’n Noordoosten, Loomst in’n Süüdoosten, Armsdörp in’n Süden, Stinst in’n Westen un op en lütt Enn in’n Noordwesten Bülkau.

## Historie

Bi de Gemeenreform in Neddersassen sünd de Gemenen Mittelsnohn, Nordahn un Varrel an’n 1. Juli 1972 to de ne’e Gemeen Mittelsnohn tohoopleggt worrn.

## Politik

### Gemeenraat

(Stand: Kommunalwahl vun’n 11. September 2011)

### Börgermeesters

### Wapen

Dat Wapen vun de Gemeen wiest op sülvern Grund en blauen Wellenbalken un fiev blaue Odalrunen (dree baven von’n Wellenbalken, twee neern).

## Weblenken

* Websteed vun de Gemeen (hoochdüütsch)
LeVar Burton

**Levardis Robert Martyn Burton Jr.** (* 16. Februar 1957 in Landstuhl, Rhienland-Palz) is en US-amerikaanschen Schauspeler, Speelbaas un Schriever.

## Leven un Wark
Burton is as Söhn vun en Soldaten vun de US-Strietmacht in’t Landstuhl Regional Medical Center boren worrn. Internatschonal bekannt worrn is he 1977 dör sien Rull as *[[Kunta Kinte]]* in de Feernsehreeg *Roots*. He speel in de Reeg en Slaven, de ut Afrika roovt worrn is un nu in de „Ne’en Welt“ ünner gresige Ümstännen un ahn Wöörd överleven mutt.

Noch bekannter is Burton dör sien Rull in de Science-Fiction-Reeg *Star Trek: The Next Generation* as de blinne Techniker *Geordi La Forge*, de mit Anfang vun de tweeten Staffel dat Regeer in’n Maschienenruum överdragen kriggt. Burton hett ok bi en gröttere Tall vun Star-Trek-Episoden Regie föhrt, as ok in en poor annere Filmen. 

2001 hett he den Science-Fiction-Roman *Aftermath* (dt.: Titel *Danach*) rutbröcht.

## Filmrullen (Utwahl)

## Utteken
LeVar Burton hett mit sien Schauspeleree veel Spood, wat sik ok in tallrieke Utteken wiesen deit. He is bit hüüt (Stand Mai 2012) al meist föfftig mol för Filmpriesen nomineert wesen, von de he 21 wunnen hett. Dorünner weern to’n Bispeel:
* 1990: sien Steern op’n *[[Walk of Fame]]* in Hollywood
* 1990: de *Daytime [[Emmy]]* in de Kategorie *Rutragen Kinnerreeg* för *Reading Rainbow*
* 1995: de *[[Image Award]]* in de Kategorie *Rutragen Dorsteller in en Jöögd- oder Kinnerreeg* för *Reading Rainbow*
* 2007: de *Anniversary Award* vun de *[[TV Land Award]]s* för *Roots*

## Weblenken

*
Mocedades

**Mocedades** is en Singgrupp ut dat Baskenland in Spanien. 

De Süstern Amaya, Izaskun und Estíbaliz Uranga hebbt in’t Johr 1967 de Grupp *Las Hermanas Uranga* („De Uranga-Süstern“) grünnt. As sik jemehr Bröder un en poor Frünnen ok noch anslaten hebbt, hebbt se den Naam op *Voces y guitarras* („Stimmen un Gitarrn“) ännert. Intwüschen weern dat acht Lüüd. Se hebbt denn en Platenverdrag kregen un hebbt sik 1969 noch mol ümnöömt in *Mocedades*. 1973 weer de Grupp för Spanien bi’n Eurovision Song Contest, woneem se mit jemehr Leed *Eres Tú* den tweeten Platz beleggt hebbt. Den Hööftdeel hett dorbi Amaya Uranga sungen. Mit dat Leed hebbt se en internatschonalen Hit lannt, de in de USA bit op den negenten Platz vun de Charts kamen is. Vun dat Leed sünd mehrere Coverfaten inspeelt worrn. Mocedades sülvst hebbt en engelsche, en düütsche, en franzöösche un en italieensche Faten opnahmen.

Vun de Grupp hett dat över de Johren jümmer wedder ne’e Alben geven, wobi de Liddmaten faken wesselt hebbt. De Alben weern vör allen för den spaanschen Markt produzeert.

## Liddmaten

*Amaya Uranga (1969-1984)
*Izaskun Uranga (1969-vundaag)
*Estíbaliz Uranga (1969-1972)
*Roberto Uranga (1969-1993)†
*Sergio Blanco (1969-1972)
*Rafael Blanco (1969-1972)†
*Javier Garay (1970-vundaag)
*José Ipiña (1969-1970) (1972-1989)
*Francisco Pañera (1969-1970)
*Carlos Zubiaga (1972-1989)
*Ana Bejerano (1985-1993)
*Iñaki Uranga (1989-1993)
*José Garcia (1993-1996)
*Iñigo Zubizarreta (1993-1996)
*Ines Rangil (1993-1996)
*Arsenio Gutiérrez (1997-1999)
*Idoia Arteaga (1997-1999)
*José Antonio Las Heras (1997-2005)†
*José Fernando González (1997-1999) (2005-vundaag)
*Iratxe Martínez (2001-2005)
*Luis Hornedo (2001-vundaag)
*Rosa Rodríguez (2005-vundaag)
*Edorta Aiartzagüena (2010-vundaag)


## Diskografie (Alben)


*1969: *Mocedades 1*  
*1970: *Mocedades 2* 
*1971: *Mocedades 3*
*1973: *Mocedades 4*
*1974: *Mocedades 5*
*1975: *La otra España*
*1976: *El Color de tu Mirada*
*1977: *Mocedades 8*
*1978: *Kantaldia*
*1978: *Mocedades 10*
*1980: *Amor*
*1981: *Desde que tú te has ido*
*1982: *Amor de hombre*
*1983: *La musica*
*1984: *15 años de música*
*1984: *La vuelta al mundo de Willy Fog* 
*1986: *Colores*
*1987: *Sobreviviremos*
*1992: *Intimamente*
*1995:* Suave luz*
*1997: *Mocedades canta a Walt Disney*
*2007: *Mocedades canta a Juan Luis Guerra*


## Weblenken
* offizielle Websteed
Matthieu Ladagnous

**Matthieu Ladagnous** (* 12. Dezember 1984 in Pau) is en franzöösch Radrennfohrer.

## Karriere
Ladagnous wurr  2006 bi La Française des Jeux Profi. He is en herutragend Bahnfohrer. As Amateur wurr Ladagnous franzöösch Meester in de Elite-Klass un europäisch Meester in de U23-Klass in’ Madison. Buterdem belegg he bi de  Olympisch Spelen 2004 in Athen den söbenten Platz in de  4000m-Mannschapsverfolgung un wurr 2005 franzöösch Meester. In dat sülvig Johr wunn he dat U23-Rennen Mainfranken-Tour inklusiv vun een Deelstreck. Sien eerst Profisieg weer een Etappenerfolg bi de Middelmeer-Rundfohrt 2006. Sein bitlang gröttste Spood weer aber de Sieg bis dat Rennen Veer Daag vun Düünkarken, 2007. In dat Johr 2009 hett he de Vuelta a España fohren un keem up Platz 63. Bi de Tour de France 2010 keem he up Platz 93.

## Wat he schafft het  - Bahn
**2004**
* Franzöösch Meester - Mannschapsverfolgung (mit Cédric Agez, Mickaël Delage, Jonathan Mouchel un Fabien Patanchon)
*  Franzöösch Mester - Madison (mit Fabien Patanchon)

**2005**
* Franzöösch Meester - Mannschapsverfolgung (mit Anthony Langella, Fabien Sanchez un Mickaël Malle)

**2006**
* Franzöösch Meester - Mannschapsverfolgung (mit Sylvain Blanquefort, Mickaël Delage, Jonathan Mouchel und Mikaël Preau)

## Wat he schafft hett - Straat
**2005**
* Gesamtwertung Mainfranken-Tour

;2007
* een Deelstreck un  Gesamtwertung Veer Daag vun Düünkarken (vör Laurent Lefèvre, Dominique Cornu, Baden Cooke un annern)

;2009
* Gesamtwertung un een Deelstreck La Tropicale Amissa Bongo
* Polynormande

## Teams
*2006 La Française des Jeux
*2007 La Française des Jeux
*2008 La Française des Jeux
*2009 Française des Jeux
*2010 FDJ
*2011 FDJ

## Weblenken
* Sien eegen Websteed
* Ladagnous in de Datenbank vun Radsportseiten.net
Cayuse

De **Cayuse** , deren Naam sück wohrschienlich vun dat franzöösch-kanaadsch Woort *cailloux* för Steens oder Felsen afleit, weern en Indianer-Stamm in Columbia-Plateau in' Noordwesten vun de Vereenigten Staaten. De Cayuse sülvst hebbt sück as völ indigene Völker vun Amerika eenfack ***Te-taw-ken*** - ‘Wi, dat Volk’ nömmt. 

Vör de Ünnerwerfen dör de Witten hebbt de Cayuse in dat noordööstliche Oregon as Nahbers vun de Umatilla un Nez Percé leevt. As de Nez Percé ok weern de Cayuse spoodriek Peertüchter un bit hüüd drocht en Peerrass hör Naam. 

## Historie
 
Bit in de veertiger Johren vun dat 19. Johrhunnert weern de Cayuse en bi den lüttgeren Stammen vun de Gegend Stamm för de man bang weer. Se sünd aber ok as Middelsmänner in' Hannel mit annern Stammen utreden. Um un bi 1847 geev dat en Meeselepidemie, de en Grootdeel vun den Stamm dat Leven kösten dee, so dat blots ruchweg nooch 400 Lüüd dat överleven deen. 

Doruphen hebbt de Cayuse up dat Rebeet vun de Sahaptin in dat so nömmt "Whitman-Massaker" den Missionar Marcus Whitman un sien Familie, de se för de Epidemie verantwoortlich maken deen, ümbrocht. Dör de hooch Verluste dör Meesels un dör de Kämpe mit de Witten weern de Cayuse up letzt dwungen, mit den USA en Freedensverdrag to ünnerschrieven un in de Umatilla-Reservatschoon to trecken. 

## De Stand hüüd
Hüüd gifft dat kien Indianerstamm vun de Cayuse mehr. De Överleevenn gungen in de anner Stammen vun de Reservatschoon, den Walla Walla un den Umatilla, up un hörrt nu to de so nömmt "Umatilla Confederated Tribes". 

## Spraak
De Spraak vun de Cayuse, de as *Waiilatpuan* betekent wurrd, gellt hüüd as isoleert un is utstorven -   1805 hebbt de meest Cayuse den Dialekt vun de Ünneren Nez Percé snackt. 

## Sonstiges
De Cayuse sünd ok Naamsgever för en Militärhubschrauber vun de USA, den Hughes OH-6 "Cayuse", in' Rahmen vun de bi dat US-Militär begäng, tosätzlich Beteken vun insett  Hubschraubertypen mit Naams vun Indianerstammen. 

## Literatur
* Jennifer Karson (Hrsg.): *Wiyáx ayx t/Wiyáakaa'awn*. = *As Days Go By. Our History, Our Land, Our People. The Cayuse, Umatilla and Walla Walla*. Tamástslikt Cultural Institute u. a., Pendleton OR u. a. 2006, ISBN 0-295-98623-9.

## Kiek ok
* List van Indianer up de noordamerikaansche Kontinent

## Weblenken

* Umatilla Cofederated tribes

## Enkeld Nahwiesen
Anne-Marie David

**Anne-Marie David** (* 23. Mai 1952 in Casablanca) is en franzöösche Singersche. Ehr Loopbahn is verknütt mit den europääschen Slagerwettstriet Eurovision Song Contest, den se 1973 mit dat Leed *Tu te reconnaîtras* för Luxemborg wunnen hett. Se is een vun wenige Künstlers, de för twee verschedene Länner an den Wettstriet deelnahmen hebbt.

David is 1973 vun de luxemborgschen Rundfunkanstalt RTL inlaadt worrn, dat Groothartogdom in’t egene Land to vertreden. Dormit hett se sik inreegt in en grote Tall vun utlännsche Künstlers, de för Luxemborg sungen hebbt. De Wettstriet hett sik to en opregenden Dreekamp entwickelt. An’t Enn vun de Punktevergaav leeg se mit ehr Leed veer Punkte vör de spaansche Grupp Mocedades un söss Punkte vör den britischen Musiker Cliff Richard. 

Söss Johren later hett David noch eenmol an den Wettstriet deelnahmen, ditmol aver vör ehr Heimatland Frankriek. Bi den Eurovision Song Contest 1979 in Jerusalem hett se mit ehr Leed *Je suis l’enfant soleil* achter den israeelschen Winner Milk & Honey un de spaansche Betty Missiego den drüdden Platz maakt.

## Weblenken
* Interview op fr.wikinews.org (franzöösch)
* Biograie op ehr Websteed annemariedavid.net (franzöösch, engelsch)
Robert Shaw

**Robert Shaw** is de Naam von

* Robert Shaw (1900–1995), engelschen Offzeer,
* Robert Shaw (1908–1985), US-amerikaanschen Bluesmusiker,
* Robert Shaw (1915–2005), US-amerikaanschen Schauspeler,
* Robert Shaw (1916–1999), US-amerikaanschen Dirigent,
* Robert Shaw (1927–1978), brietschen Schauspeler,
* Robert Shaw (1931–1996), eirschen Schriever,
* Robert Shaw (* 1946), US-amerikaanschen Physiker,
* Robert A. Shaw (* 1924), brietschen Chemiker,
* Robert Gould Shaw (1837–1863), US-amerikaanschen Offzeer vun de Unionsarmee in’n Amerikaanschen Börgerkrieg.

Kiek ok bi: Bob Shaw.
The Deep

**The Deep** betekent

* *[[The Deep (1970)|The Deep]]*, Film vun Orson Wells ut dat Johr 1970, de nich fardig stellt weer,
* *[[The Deep (1977)|The Deep]]*, Speelfilm ut dat Johr 1977,
* *[[The Deep (2010)|The Deep]]*, brietsche Feernseh-Minireeg ut dat Johr 2010,
* *[[The Deep (Grupp)|The Deep]]*, US-amerikaansche Musikgrupp ut de 1960er Johren,
* *[[The Deep (Kortgeschicht)|The Deep]]*, Kortgeschicht vun Isaac Asimov ut dat Johr 1952,
* *[[The Deep (Spillane)|The Deep]]*, Detektivroman vun Mickey Spillane ut dat Johr 1961,
* *[[The Deep (Crowley)|The Deep]]*, Roman ut dat Johr 1975,
* *[[The Deep (Benchley)|The Deep]]*, Roman vun Peter Benchley,
* *[[The Deep (Dunmore)|The Deep]]*, Kinnerroman vun Helen Dunmore ut dat Johr 2007.
Robert Shaw (britsch Schauspeler)

**Robert Shaw** (* 9. August 1927 in Westhoughton, Grootbritannien; † 28. August 1978 in Tourmakeady, County Mayo, Irland) weer en britschen Schauspeler un Schriever.

## Leven un Wark
Shaw hett an de Royal Academy of Dramatic Art sien Utbilln to’n Schauspeler maakt. Sien eerste Bühnenrull hett he 1949  hatt. 1954 kreeg he sien eerste gröttere Kinorull in den Film *The Dam Busters*. Internatschonal bekannt worrn is Shaw aver vör allen in den 1970er Johren mit Filmen as *Jaws* (dt.: *Der weiße Hai*), *The Taking of Pelham 1-2-3* (dt.: *Stoppt die Todesfahrt der U-Bahn 123*) oder *The Sting* (dt.: *Der Clou*).

Blangen de Schauspeleree hett Shaw aver ok schreven. So hett he eenige Romanen un Theaterstücken publizeert un ok Dreihböker för Film un Feernsehn verfaat. To’n Bispeel stammt vun em sien „Indianapolis-Monolog“ ut den Thriller *Jaws*.

Shaw weer dreemol verheiraat un harr alltohopen teihn Kinner. Veer Kinner stammt ut sien eerste Eh (1963-1975) mit de Schauspelersche Mary Ure. Wiel de Dreiharbeiten to sien letzten Film *Avalanche Express* harr he en Hartinfarkt, an den he in’t Öller vun 51 Johren doodbleven is.

## Filmografie (Utwahl)

## Literaturwark (Utwahl)
* 1960: The Hiding Place
* 1961: The Sun Doctor
* 1965: The Flag
* 1965: Situation Hopeless… But Not Serious
* 1967: The Man in the Glass Booth
* 1969: A Card from Morocco
* 1971: Cato Street (Theaterstück)

## Utteken
Shaw is för sien Filmwark sössmol för Filmpriesen vörslahn wesen, dorünner 1967 eenmol för den *[[Oscar]]* in de Katgeorie *[[Oscar/Best Nevendorsteller|Best Nevendorsteller]]* för sien Rull in *A Man for All Seasons*. Wunnen hett he dree Priesen:
* 1967: den *[[NBR Award]]* in de Kategorie *Best Nevendorsteller* för *A Man for All Seasons*
* 1968: den *[[KCFCC Award]]* in de Kategorie *Best Nevendorsteller* för *A Man for All Seasons*
* 1973: den *[[NYFCC Award]]*, 3. Platz in de Kategorie *Best Nevendorsteller* för *Young Winston*

För sien literaarsch Wark *The Sun Doctor* is he mit de *[[Hawthornden-Pries]]* uttekent worrn.

## Weblenken
*
Andrew Fielding Huxley

**Andrew Fielding Huxley**, OM (* 22. November 1917 in Hampstead, London; † 30. Mai 2012) weer en engelsch Biophysiker un Physioloog, de 1963 gemeensam mit John Carew Eccles un Alan Lloyd Hodgkin för de „Opdecken över den  Ionen-Mechanismus, de sück bi de Erregung un Hemmung in de peripher un zentraal Berieken vun de Nervenzellenmembran afspeelt“ mit den Nobelpries för Physiologie oder Medizin ehrt wurr.

Tosommen mit Alan Lloyd Hodgkin hett he dat Hodgkin-Huxley-Modell entwickelt, en biologisch detailleert Neuronenmodell, dat för de Computational Neuroscience un de Neuroinformatik bedüüdend is.

Gemeensam mit den Swiezer Physioloog un Membranforscher Robert Stämpfli gelung hüm de Eerstbeschrieven vun de saltatorischen Erregungsfortpflanzung an myeliniseerten Nervenfasern.

För sien Leistungen kreeg he vun de britisch Kroon den Order of Merit. 1964 wurr he to’n Liddmaat vun de Düütsch Akademie vun de Natuurforscher Leopoldina – Natschonale Akademie vun de Wetenschapen wählt. Vun de University of Cambridge kreeg he 1978 de Ehrendokterwürde.

He is de Enkel vun den Biologen un Agnostiker Thomas Henry Huxley as ok Halfbröer vun den Biologen un Humanisten Julian Huxley un den Schriever Aldous Huxley.

Huxley weer verheiraadt un harr söss Kinner, een Söhn un fiev Döchter.

## Schriften
* *Das phantastische Leben der Pflanzen.*

## Weblenken

* Andrew Fielding Huxley up de Sieden vun den Nobelpries (engelsch)
* DNB-Katalog
* Personennaamdatei

## Enkeld Nahwiesen
Wingst (Bargen)

De **Wingst** is en Barggrupp in’n Landkreis Cuxhoben in Neddersassen. De höögste Topp is de Sülverbarg mit 74 m över NN.

Na dat *[[Handbuch der naturräumlichen Gliederung Deutschlands]]* höört de Wingst to’n Naturruum von de Loomster Ennmoränen mit de Nummer 633.10.

De Wingst is in dat Warthe-Stadium von de Saal-Iestied as Morään opkamen un billt en Geestrügg. In de Ümgegend is dat Land vör allen Masch un Moor, in’n Oosten flütt de Oost an de Wingst langs. Wassen deit in de Wingst vör allen Mischholt.

In de sülve Tied as de Wingst hebbt sik ok de Westerbarg, de Horborger Bargen un de Hoge Lieth billt.

De Öörd rundüm höört all to de Gemeen Wingst to. De wichtigste Straat is de Bundsstraat 73, de von Süüdoosten her von Stood un Warstood/Basbeek/Hemmoor kummt, an de Noordoostkant von de Wingst langslöppt un denn in’n Noordwesten över Kumbarg un Oterndörp na Cuxhoben löppt.

De Wingst liggt an’n Europääschen Wannerpadd E9.

## Bargen

* Sülverbarg (74,0 m)
* Fahlbarg (61 m, *Düütsch Olymp*)
* Gretenbarg (>60,0 m)
* Kraienbarg (56,0 m)
* Vossbarg (32,4 m)
* Hasenbarg (32,0 m)
* Kleverbarg (25,3 m)
* Falkenbarg

## Literatur

* Walter Umland, Jürgen von der Wense: *Die Wingst, Vergangenheit und Gegenwart.* Gemeen Wingst, 1993
Broberg

**Broberg** betekent

* Broberg, Oortsdeel von Söderhamn in Sweden in den de Bandyvereen Broberg/Söderhamn Bandy speelt.

**Broberg** is de Familiennaam von

* Adolf Broberg, sweedschen Guvernör,
* Anette Broberg Knudsen, däänsche Schrieversche,
* Arnt von Broberg, Präsident von de Ridderkamer von dat Arzbisdom Bremen,
* Beinta Broberg (üm 1667–1752), histoorsche Figur von de Färöer,
* Bertram Broberg (1925–2005), sweedschen Materiaalwetenschopper,
* Bosse Broberg (* 1937), sweedschen Musiker,
* Charlotte Broberg, sweedsche Politikerin,
* Christian August Broberg, däänschen Politiker,
* Curt Broberg (1923–2003), sweedschen Schauspeler un Speelbaas,
* Emil Broberg, sweedschen Politiker,
,
* Gus Broberg (1920–2001), US-amerikaanschen Basketballspeler, Soldaat un Avkaat,
* Gustaf Broberg (1885–1952), sweedschen Roderer,
* Hans Broberg, sweedschen Politiker,
* Jan Broberg (1932–2012), sweedschen Literaturkritiker,
* Jan Broberg Felt, US-amerikaansche Schauspelerin,
* Johan Valentin Broberg, sweedschen Mediziner,
* Julie Ivalo Broberg Berthelsen, däänsche Singersche,
* Knut Broberg, sweedschen Komponist,
* Krister Broberg (* 1941), sweedschen Musiker,
* Laurits Pedersen Broberg, däänschen Politiker,
* Lenne Broberg, sweedschen Musiker,
* Lily Broberg (1923–1989), däänsche Schauspelerin,
* Magnus Broberg, sweedschen Musiker,
* Martin Broberg (* 1990), sweedschen Footballspeler,
* Oscar Broberg (1856–1933), sweedschen Politiker,
* Pele Broberg (* 1972), gröönlandschen Politiker, Piloot un Ünnernehmer,
* Pete Broberg (* 1972), US-amerikaanschen Baseballspeler,
* Peter Broberg, sweedschen Architekt,
* Ragnhild Broberg, sweedsche Schrieversche,
* Randi Broberg (* 1978), gröönlandsche Politikerin, Sängerin un Filmproduzentin,
* Robert Broberg (1940–2015), sweedschen Künstler,
* Tejs Broberg (* 1976), däänschen Skirennlöper,
* Virginia Elizabeth Broberg, US-amerikaansche Schauspelerin.

Kiek ok bi: Brodberg.
Harry Potter and the Half-Blood Prince (Film)

**Harry Potter and the Half-Blood Prince**  ( dt. Titel: *Harry Potter und der Halbblutprinz*) is en Kinner- un Fantasyfilm ut dat Johr 2009 na dat glieknöömte Book vun Joanne K. Rowling. Dat is de sößte Film ut de Harry-Potter-Reeg, de mit David Yates as Speelbaas entstahn is. In de düütsche Kinos hett de Film mehr as 6 Millionen Tokiekers.

## Inholt

## Kritik
Filmlexikon vun’n Kabeleins: 
*[...]Der sechste Film der Reihe ist der bisher düsterste - das gilt sowohl inhaltlich als auch optisch - die Handlung scheinen fast gänzlich bei Nacht zu spielen. Leider beginnt []er eintönig[], [...] nach einer gewissen Weile zu ermüden,[...] [da die] Handlung überraschend wenig Action bietet. Da ist es gut, dass der Film vor allem gegen Ende einige Überraschungen - auch im Vergleich zum Buch - aufzubieten hat.[...]*

*[...]Bunte, fantasytaugliche Kinderunterhaltung war das. Davon ist kaum etwas geblieben. 'Harry Potter und der Halbblutprinz' ist düster, sehr düster. Weniger inhaltlich als vielmehr visuell.
Es ist der Film, der die Basis für das große Finale legt. Die dunklen Lords, angeführt von dem Schurken Voldemort, beginnen die Macht zu übernehmen. Nicht nur im Zauberland, sondern auch bei den Menschen, wie die actionreiche Anfangssequenz des Films zeigt.[...]*

## Utteken

## Literatur
* Joanne K. Rowling: *[[Harry Potter und der Halbblutprinz]]*, Carlsen Verlag, Hamburg 2005, ISBN ISBN 3-551-56666-6

## Quellhenwies


## Weblenken
*
Mittelsnohn

**Mittelsnohn** () is en Dörp in de Gemeen Mittelsnohn in’n Landkreis Cuxhoben, Neddersassen.

## Geografie

In’n Noorden von dat Dörp liggt de Balksee un in’n Noordoosten de Westerbarg. In’n Oosten von dat Dörp hett de Ohrensbeek sien Born, de in’n Balksee münnt. Dat Water ut’n Süüdwesten flütt över den Moorbeek un den Stinster Grenzgraven na’n Balksee.

De Naveröörd sünd Nordahn un Varrel in’n Noorden, Rahden in’n Oosten, Loomst un Armsdörp in’n Süüdoosten, Hoorn in’n Süden, Sticht un Maurismaur in’n Süüdwesten, Neebachenbrook in’n Westen un Stinst in’n Noordwesten.

## Historie

In de Oorkunnen kummt de Oort toeerst 1500 in dat Vörder Register vör.

In’n Eersten Weltkrieg sünd 17 Soldaten ut Mittelsnohn fullen oder vermisst un in’n Tweten Weltkrieg 28.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Mittelsnohn in’n Kanton Loomst höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Loomst in’n Kanton Bremervöör.

Vör 1859 weer Mittelsnohn in de Vaagdie Loomst von dat Amt Bremervöör un denn von 1859 bet 1885 in dat Amt Oosten. Von 1885 bet 1932 is dat an’n Kreis Neehuus kamen un 1932 an’n Kreis Land Hadeln. 1977 is de Oort Deel von’n Landkreis Cuxhoben worrn.

Mittelsnohn is an’n 1. Juli 1972 mit de Gemeenreform in Neddersassen mit Varrel un Nordahn to de ne’e Gemeen Mittelsnohn tohoopleggt worrn.

### Inwahnertall

### Religion

Mittelsnohn is evangeelsch-luthersch präägt un höört to dat Kaspel von de Bartelmees-Kark in Loomst.

För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is.

### Wapen

Dat Wapen vun de Gemeen wiest op sülvern Grund en blauen Wellenbalken un fiev blaue Odalrunen (dree baven von’n Wellenbalken, twee neern).

De fiev Runen staht för de fiev Hööv, de de Oort 1500 na dat Vörder Register harr.

## Kultur

In Mittelsnohn gifft dat en Denkmaal för de Fullenen ut de twee Weltkrieg’.

### Verenen

In’t Dörp gifft dat en Schüttenvereen.

## Weertschop un Infrastruktur

De Filiaal von de Spoor- un Dorlehnskass Böörd Loomst-Heckthusen in de *Grote Straat* hett an’n 30. Juni 2017 dichtmaakt.

De Oort hett en egen freewillige Füürwehr.

### Verkehr

Mittelsnohn liggt an de Landsstraat 116, de in’n Süüdoosten na Loomst un wieder na Heckthusen an de Bundsstraat 73 ran löppt un in’n Süüdwesten na Maurismaur un Lintig. In’n  Noorden geiht de Kreisstraat 29 över Nordahn un Varrel na Brökelbeek un Westersood un in’n Westen geiht de K&nbsp;34 na Stinst un Godshem.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 5 Debst liggt so 29 Kilometer in’n Süüdwesten von Mittelsnohn an de L&nbsp;120.

De nächste Bahnhoff is de Bahnhoff Hemmoor an de Nedderelvbahn von Cuxhoben na Hamborg.

## Lüüd

De Heimatkundler Willy Klenck weer von 1947 af an Schoolmeester an de Volksschool Mittelsnohn.

## Literatur

* Johann Wintjen: *Unser Dorf Mittelstenahe: Vergangenheit und Gegenwart; ein Dorf und seine Geschichte.* 1995

## Footnoten
Fahlbarg

De **Fahlbarg**, de ok **Düütsch Olymp** nöömt warrt, is mit 61 m över NN een von de höögsten Bargen in de Wingst.

De Wingst hett sik in de Saal-Iestied in dat Warthe-Stadium as Morään billt. De Fahlbarg liggt in’n Oosten von de Wingst, dicht bi den Oort Watermöhl un bi den Zoo in de Wingst.

Op’n Topp steiht en 29 m hogen Utkiektoorn, von den ut een bet na de Elv un Noordsee kieken kann. De Toorn ut Beton is 1974 boot worrn, vörher harr dor al en hölten Toorn stahn.

De Naam *Düütsch Olymp* is 1852 opkamen, dör den Kröger von’n Kroog, de op’n Topp von’n Fahlbarg stünn. Dat Gasthuus is 2013 afreten worrn, nadem dat al en poor Johr leddigstahn hett. De Toorn weer slaten un is in disse Tied reneveert worrn. 2014 hett he wedder apenmaakt. 2017 weren 6000 Lüüd op’n Toorn.

## Footnoten
Debs

**Debs** betekent

* Debs, Oort in de Gemeen Langen in’n Landkreis Cuxhoben, Neddersassen,
* *[[D.E.B.S. (2003)|D.E.B.S.]]*, US-amerikaanschen Kortfilm ut dat Johr 2003,
* *[[D.E.B.S. (2004)|D.E.B.S.]]*, US-amerikaanschen Speelfilm ut dat Johr 2004.

**Debs** is de Familiennaam von

* Bandali Debs (* 1953), austraalschen Möörder,
* Ernest E. Debs (1904–2002), US-amerikaanschen Politiker,
* Eugene V. Debs (1855–1926), US-amerikaanschen Politiker,
* Felipe El Debs (* 1985), brasiliaanschen Schachspeler,
* Giuseppe Debs (1833–1907), Arzbischop von de maronitsche Kark,
* Henri Debs (* 1932), guadelupsch-franzööschen Musiker.
Stüh

**Stüh** betekent

* Stühbusch, Soort Holt, dat jümmer wedder op’n Stock sett warrt, üm dor Brennholt von to maken,
* Stüh, lütt Oort bi de Öörd Malst un Farm, Landkreis Rodenborg, Neddersassen,
* Stüh, lütt Oort bi de Öörd Flögeln un Niewohl, Landkreis Cuxhoben, Neddersassen,
* Stüh, Holt bi Taaken, Landkreis Rodenborg, Neddersassen.